Os Baixquirs estioron baixo o gubierno d'a Horda d'Oro y dimpués baixo a influencia u ocupación d'os Khanatos de Kazán, Sibir y Nogai con qui mugaban por l'ueste, este y sud respectivament. A prencipios d'o sieglo XVII os rusos entroron en as tierras d'os Baixquirs, y en vinients 200 anyos los sozmetioron gradualment. Os baixquirs no sufrioron a presión misionera rusa y tienen un islam menos defensivo que os tartres. Atra diferencia ye que a chent d'o campo baixquir fue liberata d'a servitut en o sieglo XVIII y dica a revolución rusa mantenioron una aristocracia tribal y nunca tenioron una burguesía comercial. En tiempos d'os zars os baixquirs participoron en as revueltas de Pugachev y Stenka Razin. O millor lugartenient de Pugachev, Salavat Yulaev yera baixquir.